སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་ནི་༢༠༡༢ལོར་དངོས་སུ་དབུ་བརྙེས།དགེ་བཤེས་བློ་བཟང་སྨོན་ལམ་ལགས་ནི་སྨོན་ལམ་བརྡ་འཕྲིན་ཞིབ་འཇུག་ཁང་གསར་འཛུགས་གནང་མཁན་དང་འགན་འཛིན་གཅིག་ལྕོགས་ཡིན།ཐེངས་འདིར་དགེ་བཤེད་ལགས་ཡོ་རོབ་དང་ཨ་རི་སོགས་སུ་གསུང་བཤད་དུ་ཕེབས་སྐབས།ཁོང་གིས་སྨོན་ལམ་བརྡ་འཕྲིན་ཞིབ་འཇུག་ཁང་གི་ལས་ཀ་དང་གྲུབ་འབྲས་སྐོར་དང་།བརྡ་འཕྲིན་དུས་རབས་འདིའི་ནང་བོད་ཀྱི་སྐད་ཡིག་དང་རིག་གཞུང་སྲུང་སྐྱོབ་དང་ཡར་རྒྱས་ཕུན་སུམ་ཇེ་ཚོགས་སུ་ཇི་ལྟར་གཏོང་ཚུལ་སོགས་ཀྱི་ཐོག་གསུང་བཤད་གནང་རྒྱུ།